কমলগঞ্জ উপজেলায় ভোর ৭টায় একটি চা বাগান থেকে পাচারকালে বস্তাবর্তী ১ হাজার কেজি কাঁচা চা পাতাসহ পিকআপ ও ২ ব্যক্তিকে আটক করেছে পুলিশ। স্থানীয় এলাকাবাসি জানায়, কমলগঞ্জ উপজেলার বস্তির একটি সিন্ডিকেট চক্র চা বাগানের কতিপয় কর্মকর্তা, কর্মচারী ও শ্রমিকের সাথে যোগসাজষ করে ডানকান ব্রাদার্সের কমলগঞ্জ উপজেলার শমশেরনগর, আলীনগর ও কুলাউড়া উপজেলার লংলা, চাতলাপুর চা বাগান এবং এনটিসি ও ব্যক্তি মালিকানাধীনসহ বিভিন্ন চা বাগান থেকে অব্যাহতভাবে চা পাতা ও ছায়াবৃক্ষ পাচার করছে। ৩ জুলাই মঙ্গলবার বিকেলে শমশেরনগর পুলিশ ফাঁড়ির সম্মুখ দিয়ে পাচারের সময় একটি পিকআপ যোগে বস্তা ভর্তি চা পাতাবাহী গাড়ীসহ চালক মুহিত জামান(২৫) ও ব্যবসায়ী অর্জুন দাস(৪২) কে আটক করেছে পুলিশ। শমশেরনগর পুলিশ ফাঁড়ির এস আই আনোয়ার হোসেন আটকের সত্যতা নিশ্চিত করে বলেন, সন্দেহজনকভাবে পিকআপটি আটক করে বস্তা খোলে দেখা যায় ভিতরে চোরাই কাঁচা চা পাতা রয়েছে, এ ঘটনায় মামলার প্রস্তুতি চলছে। কমলগঞ্জ প্রতিনিধি॥